BJC ต่อยอดโครงการ “บีเจซี ครูไทยของแผ่นดิน”
BJC ต่อยอดโครงการ "บีเจซี ครูไทยของแผ่นดิน"
8 ม.ค. 2562

บริษัท เบอร์ลี่ ยุคเกอร์ จำกัด (มหาชน) หรือ BJC ได้ตกผลึกการจัดโครงการ “บีเจซี ครูไทยของแผ่นดิน” เพื่อมุ่งเน้นและให้ความสำคัญในการส่งเสริมด้านการศึกษาและการพัฒนาศักยภาพบุคลากรเพื่อให้สามารถแข่งขันได้ในระดับสากล โดยตลอดระยะเวลากว่าครึ่งทศวรรษที่โครงการบีเจซี ครูไทยของแผ่นดิน ขับเคลื่อนมาอย่างต่อเนื่อง ได้รับความร่วมมือที่ดีจากสำนักงานคณะกรรมการการศึกษาขั้นพื้นฐาน (สพฐ.) คุรุสภา
อีกทั้งกรรมการอิสระในสาขาต่างๆ ร่วมกันคัดเลือกครูต้นแบบจากทั่วประเทศที่มีคุณลักษณะเด่น 3 ด้าน ได้แก่ มีจิตวิญญาณความเป็นครู มีความคิดสร้างสรรค์ที่ต่อยอดเป็นนวัตกรรมเพื่อการเรียนการสอนและเป็นครูในใจของชุมชนและสังคม ทำให้ทุกปีจะได้ครูต้นแบบกว่า 10 คน รวมแล้วกว่า 30 ชีวิต จวบจนถึงปัจจุบัน และเพื่อให้เมล็ดพันธุ์ที่บ่มเพาะไว้เกิดการต่อยอด ในปี 2561 ทางโครงการบีเจซี ครูไทยของแผ่นดิน ได้ขยายผลการดำเนินงานด้วยการจัดกิจกรรมอบรมเชิงปฏิบัติการถ่ายทอดความรู้สู่ภูมิภาค ประจำปี 2561